
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 290 


3 Δεκεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

349. Ίδρυση Εργαστηρίων α) Ερευνών Νεοελληνικής 
Φιλοσοφίας και β) Πλατωνικών και Αριστοτελικών 
Μελετών στο Τμήμα Φιλοσοφίας, Παιδαγωγικής 


και Ψυχολογίας της Φιλοσοφικής Σχολής του 
Πανεπιστημίου Ιωαννίνων και καθορισμός του 

εσωτερικού τους κανονισμού. 1 

350. Επανακαθορισμός ορίων τοπικής αρμοδιότητας 
ο ρισμένων Λιμενικών Αρχών. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 349 
Ίδρυση Εργαστηρίων α) Ερευνών Νεοελληνικής Φιλοσο¬ 
φίας και β) Πλατωνικών και Αριστοτελικών Μελετών 
στο Τμήμα Φιλοσοφίας, Παιδαγωγικής και Ψυχολο¬ 
γίας της Φιλοσοφικής Σχολής του Πανεπιστημίου Ιω¬ 
αννίνων και καθορισμός του εσωτερικού τους κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και 7παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87), όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173). 

2. Του άρθρου 4 παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 

3. Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου δαπανών του Κράτους και άλ¬ 
λες διατάξεις» (Α' 247). 

4. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών» (Α' 57). 

5. Του άρθρου 1 περιπτ. II του Π.Δ. 55/1996 «Περιορι¬ 


σμός συναρμοδιοτήτων κατά την έκδοση διοικητικών 
πράξεων» (Α' 48). 

6. Της 1100383/1330/Α0006/31.10.2001 απόφασης του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β' 
1485). 

7. Του άρθρου 29Ατου Ν. 1558/1985 όπως αυτό προσε- 
τέθη μετο άρθρο 27του Ν. 2081/1992 «Κυβέρνηση και Κυ¬ 
βερνητικά όργανα» (Α' 154) και τροποποιήθηκε μετο άρ¬ 
θρο 1 παρ. 2ατου Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (Α' 38). 

8. Τη γνώμη της Γενικής Συνέλευσης του Τμήματος Φι¬ 
λοσοφίας, Παιδαγωγικής και Ψυχολογίαςτου Πανεπιστη¬ 
μίου Ιωαννίνων (Συνεδριάσεις 227/30.5.2001 και 
229/20.6.2001). 

9. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 400.000 δρχ. ή 1.173,88 
ΕΥΡΩ για κάθε ένα από τα ιδρυόμενα εργαστήρια η οποία 
θα βαρύνει τον προϋπολογισμό του Πανεπιστημίου Ιωαν¬ 
νίνων (ΚΑΕ 4121-10). Η ανωτέρω δαπάνη αναμένεται να 
εξοικονομηθεί κατά το ένα μέρος της από ίδιους πόρους 
των εργαστηρίων κατάταπροβλεπόμενα στο άρθρο 6 του 
παρόντος διατάγματος κατά δετό υπόλοιπο μέρος αυτής 
θα καλύπτεται από τις πιστώσεις που θα εγγράφονται 
στον προϋπολογισμό του ανωτέρω Πανεπιστημίου, χωρίς 
αύξηση της κρατικής επιχορήγησης προς το Πανεπιστή¬ 
μιο Ιωαννίνων. 

10. Τη 222/2002 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
Θρησκευμάτων και του Υφυπουργού Οικονομίας και Οι¬ 
κονομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Φιλοσοφίας, Παιδαγωγικής και 
Ψυχολογίας της Φιλοσοφικής Σχολής του Πανεπιστημίου 
Ιωαννίνων τα παρακάτω εργαστήρια: 

α) Εργαστήριο Ερευνών Νεοελληνικής Φιλοσοφίας το 
οποίο καλύπτει διδακτικές και ερευνητικές ανάγκες με αντι¬ 
κείμενο την ιστορία των κοινωνικών και πολιτικών ιδεών. 

β) Εργαστήριο Πλατωνικών και Αριστοτελικών Μελετών 
το οποίο καλύπτει διδακτικές και ερευνητικές ανάγκες με 
αντικείμενο τη μελέτη της πλατωνικής και αριστοτελικής 
φιλοσοφίας. 

Άρθρο 2 
Αποστολή 

Τα εργαστήρια έχουν ως αποστολή: 

α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Φιλοσοφίας, Παιδαγωγικής και Ψυχολογίας της Φιλο¬ 
σοφικής Σχολής του Πανεπιστημίου Ιωαννίνων καθώς και 
άλλων Τμημάτων του Ιδρύματος, σε θέματα που εμπί¬ 
πτουν στα αντικείμενα δραστηριότηταςτων εργαστηρίων 
όπως αυτά προσδιορίζονται στο άρθρο 1 του παρόντος. 

Ειδικότερα το ερευνητικό έργο των εργαστηρίων αφο¬ 
ρά: στην κωδικοποίηση πληροφοριακών ενοτήτων (βι¬ 
βλιογραφίες, ευρετήρια), στη συγκρότηση ειδικευμένης 
βιβλιοθήκης, στη διάσωση και αξιοποίηση αρχειακών και 
εντύπων πηγών, στις υπομνηματισμένες επανεκδόσεις 
κειμένων , στην έρευνα και εκπόνηση ειδικών μονογρα¬ 
φιών και στην πραγματοποίηση παραδειγμάτων «προφο¬ 
ρικής ιστορίας». 

β) Την ανάπτυξη προγραμμάτων διδασκαλίας καιτη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Τηνπαροχή υπηρεσιών κατάπροβλεπόμενα στο Π.Δ. 
159/1984 (Α' 53). 

Άρθρο 3 
Προσωπικό 

Κάθε εργαστήριο αποτελείται από μέλη του Διδακτικού 
Ερευνητικού Προσωπικού Δ.Ε.Π. του Τμήματος Φιλοσο¬ 
φίας, Παιδαγωγικής και Ψυχολογίας που η ειδικότητά 
τους σχετίζεται με τα γνωστικά αντικείμενα του εργαστη¬ 
ρίου, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού 
επιστημονικού προσωπικού που τοποθετείται στο εργα¬ 
στήριο με τη διαδικασία του άρθρου 4 παρ. 1 (δ) του Ν. 
2083/1992 (Α' 159) καθώς και από το διοικητικό προσωπι¬ 
κό που τοποθετείται στο εργαστήριο σύμφωνα με το άρ¬ 
θρο 13παρ.3βτουΝ. 2817/2000 (Α'78). 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από το διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Φιλοσοφίας, Παιδαγωγικής και 
Ψυχολογίας και ορίζεται με τη διαδικασία του άρθρου 28 
παρ. 22 του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή αρμοδίωςτου 
ετησίου προγράμματος λειτουργίαςτου εργαστηρίου και 
η μέριμνα για την εφαρμογή, η μέριμνα για την κατανομή 
τωνχώρωντου εργαστηρίου, η στελέχωσή του με το ανα¬ 
γκαίο προσωπικό, η οικονομική διαχείριση των πόρων 
του, η υποβολή του ετήσιου απολογισμού των δραστη- 
ριοτήτωντου, η εισήγηση στη Γ ενική Συνέλευση του Τμή¬ 
ματος για τον ορισμό των υπευθύνων για τα αναλώσιμα 


υλικά και τον κινητό εξοπλισμό, η υπογραφή κάθε εγγρά¬ 
φου και γενικά η ευθύνη για την ομαλή λειτουργία του ερ¬ 
γαστηρίου. 

Άρθρο 5 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σε αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα και καθορίζει, μέσα στα πλαί¬ 
σια της αποστολής του εργαστηρίου, την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. ΜεεισήγησητουΔιευθυντή, στα αρμόδιαόργανατου 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου σύμφωνα με την ισχύουσα νο¬ 
μοθεσία (άρθρα 18 του Ν. 1268/1982 και 5 του Π.Δ. 
407/1980). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη διάθεση ερευνητικών ή εν γένει επιστημονικών 
προϊόντων. 

γ. Τηνπαροχή υπηρεσιών σύμφωνα με το άρθρο 3 παρ. 
3 του Π.Δ. 159/1984 (Α'53). 

δ. Τις πιστώσεις που διατίθενται στο Τμήμα Φιλοσο¬ 
φίας, Παιδαγωγικής και Ψυχολογίας με τη διαδικασία του 
άρθρου 4 παρ. (1ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Ιωαννίνων για τους 
σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

• Πρωτόκολλο εισερχομένων - εξερχομένων εγγρά¬ 
φων, 

• Βαθμολόγιο φοιτητών, 

• Βιβλίο περιουσιακών στοιχείων, 

• Φάκελος οικονομικών στοιχείων κάθε έτους, 

• Κατάλογος επιστημονικών βιβλίων, περιοδικών και 
οργάνων, 

• Αρχείο ερευνητικών προγραμμάτων και 

• Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος. 

Αθήνα, 21 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 350 
Επανακαθορισμός ορίων τοπικής αρμοδιότητας ορισμέ¬ 
νων Λιμενικών Αρχών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ια. Τη διάταξη του άρθρου 140τουΝ.Δ. 187/1973 «Πε¬ 
ρί Κώδικος Δημοσίου Ναυτικού Δικαίου» (Α' 261). 

β. Τη διάταξη του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με τη διάταξη του άρθρου 1 παργ. 2 εδάφιο α' 
του Ν. 2469/1997 (Α'38). 

γ. Τη διάταξη της παραγράφου 3 του άρθρου 22 του Ν. 
2362/1995 «Περί Δημοσίου Λογιστικού, Ελέγχου και δα¬ 
πανών του κράτους κ.λπ.» (Α' 247). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

3. Τη 1222.2/80/2002/12.7.2002 πρόταση του Αρχηγού 
Λιμενικού Σώματος. 

4. Την 562/1.10.2002 Γνωμοδότηση του Συμβουλίου της 
Επικράτειας μετά από πρόταση του Υπουργού Εμπορι¬ 
κής Ναυτιλίας αποφασίζουμε: 

Άρθρο 1 

1. Τα όρια της τοπικής αρμοδιότητας του Λιμεναρχείου 
Αγίου Νικολάου ορίζονται στη βόρεια πλευρά της νήσου 
Κρήτης, δυτικά από τα διοικητικά όρια του Νομού Λασιθί- 
ου, ανατολικά μέχρι του άκρου «Λεγάμενη» και περιλαμ¬ 


βάνουν τους όρμους, τους λιμένες, τις νησίδες, τα παρά¬ 
λια γενικά με την κατά νόμο χερσαία ζώνη και την αντί¬ 
στοιχη χωρική θάλασσα. 

2. Τα όρια της τοπικής αρμοδιότητας του Υπολιμεναρ- 
χείου Σητείας ορίζονται στο βορειοανατολικό και ανατο¬ 
λικό τμήμα του Νομού Λασιθίου από το άκρο «Λεγάμενη» 
μέχρι το Άκρο «Γούδουρα», συμπεριλαμβανομένης της 
νησίδας «Κουφονήσι» και περιλαμβάνουν τους όρμους, 
τους λιμένες, τις νησίδες, τα παράλια γενικά με την κατά 
νόμο χερσαία ζώνη και την αντίστοιχη χωρική θάλασσα. 

3. Τα όρια της τοπικής αρμοδιότητας του Λιμενικού 
Σταθμού Αβδήρων ορίζονται ανατολικά από το άκρο 
«Κόγχη» του Νομού Ξάνθης και δυτικά μέχρι τις εκβολές 
του Νέστου ποταμού, συμπεριλαμβανόμενες και περι- 
λαμβάνουντους όρμους, τους λιμένες, τις νησίδες, τα πα¬ 
ράλια γενικά με την κατά νόμο χερσαία ζώνη και την αντί¬ 
στοιχη χωρική θάλασσα. 

4. Τα όρια της τοπικής αρμοδιότητας του Υπολιμε- 
ναρχείου Σκάλας Κατερίνης του Νομού Πιερίας ορίζονται 
βόρεια από τις εκβολές, συμπεριλαμβανόμενες, του πο¬ 
ταμού Αλιάκμονα, όρμος Μεθώνης και νότια μέχρι τις 
εκβολές, συμπεριλαμβανόμενες, του χειμάρρου «ΠΑΠΑ- 
ΠΟΥΛΙ». 

5. Τα όρια της τοπικής αρμοδιότητας του Λιμενικού 
Σταθμού Πλαταμώνα Πιερίας ορίζονται βόρεια από την 
Σκάλα Λιτοχώρου Πιερίας και νότια μέχρι τις εκβολές του 
χειμάρρου «ΠΑΠΑΠΟΥΛΙ», συμπεριλαμβανόμενες, στη 
θέση «Καστρί Λουτρό» και περιλαμβάνουν τους όρμους, 
τους λιμένες, τις νησίδες, τα παράλια γενικά με την κατά 
νόμο χερσαία ζώνη και την αντίστοιχη χωρική θάλασσα. 

6. Τα όρια της τοπικής αρμοδιότητας του Λιμενικού 
Σταθμού Αγιοκάμπου Λαρίσης ορίζονται στα παράλια του 
Ν. Λαρίσης βόρεια από τις εκβολές του χειμάρρου «ΠΑ- 
ΠΑΠΟΥΑΙ», μη συμπεριλαμβανόμενες, στη θέση «Καστρί 
Λουτρό», νότια μέχρι τη θέση «Ασπρόβραχος» και περι- 
λαμβάνουντους όρμους, τους λιμένες, τις νησίδες, τα πα¬ 
ράλια γενικά με την κατά νόμο χερσαία ζώνη και την αντί¬ 
στοιχη χωρική θάλασσα. 

7. Τα όρια της τοπικής αρμοδιότητας του Κεντρικού Λι¬ 
μεναρχείου Βόλου ορίζονται βόρεια από τις εκβολές του 
χειμάρρου «ΠΑΠΑΠΟΥΛΙ», συμπεριλαμβανόμενες, στη 
θέση «Καστρί Λουτρό», νότια μέχρι το άκρο «Άγιος Σώ- 
στης» διαύλου Ωρεών Εύβοιας και περιλαμβάνουν τους 
όρμους, τους λιμένες, τις νησίδες, τα παράλια γενικά με 
την κατά νόμο χερσαία ζώνη και την αντίστοιχη χωρική 
θάλασσα. 

Άρθρο 2 

Από την έναρξη ισχύος του παρόντος καταργείται κάθε 
άλλη διάταξη που αφορά τα όρια τοπικής αρμοδιότητας 
των αναφερομένων στο προηγούμενο άρθρο Λιμενικών 
Αρχών. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 19 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 
θ-ΙΠ3ίΙ: ννθ5ΐΊΊ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































